Un equip de professionals sanitaris i pacients canadencs desenvolupa una nova guia que fomenta la participació de pacients i familiars en la seva pròpia atenció sanitària per tal de que aquesta sigui més segura i de qualitat.
Aquesta col·laboració, permet identificar riscos, trobar-hi solucions i intentar evitar que es repeteixin en un futur, treballant, en definitiva, d'una manera més proactiva.
Durant la darrera dècada s'ha demostrat que quan els professionals sanitaris treballen conjuntament amb el pacients i les seves famílies s'aconsegueixen grans fites en termes de salut, així la implicació del pacient en les avaluacions i en la presa de decisions clíniques es tradueix en una millora en els resultats clínics.
És per això que es creu que si es fa partícip a pacients, familiars i a la ciutadania en general, el sistema sanitari pot esdevenir més segur i eficient.
A Canadà, el Consorci Nacional de Seguretat del Pacient ( National Patient Safety Consortium ), un grup format per més de 50 organitzacions, va establir un Pla d'Acció Integrat per a la Seguretat del Pacient.
Es tractava d'un pla d'acció compartit per una atenció sanitària més segura, en el qual una de les prioritats era l'elaboració d'una guia integral basada en evidències i bones pràctiques que involucrés al pacient.
Per crear un equip de desenvolupament de la guia, l' Institut Canadenc de Seguretat del Pacient (CPSI), organisme que va liderar aquest treball, va reunir pacients, governs i organitzacions responsables de millorar la seguretat i la qualitat dels pacients tant a nivell provincial com nacional.
Prèviament a la redacció dels continguts de la guia, es va realitzar un anàlisi per tal d'identificar evidències actuals i pràctiques avançades emergents.
Posteriorment, es van constituir grups de discussió per ajudar a determinar l'abast i el contingut de la guia.
A més a més, es va realitzar un estudi pilot per validar-ne el format i proporcionar idees sobre com fer que la guia fos més fàcil d'utilitzar.
La guia proposa un canvi en l'enfocament assistencial que implica que els professionals sanitaris modifiquin la seva dinàmica de treball de manera gradual, cap a una escolta més activa del pacient.
A l'hora es ressalta la necessitat de que els responsables dels centres donin suport a aquest canvi i revisin les seves pràctiques, per tal que les aportacions dels pacients quedin reflectides en la millora del funcionament sanitari.
Aquesta guia va dirigida a qualsevol persona compromesa amb la cura del pacient, incloent:
Tot i que la guia se centra principalment en la seguretat dels pacient, moltes iniciatives són aplicables en altres àmbits, incloent la qualitat, la recerca i l'educació.
La guia està dissenyada per donar suport a la participació del pacient en qualsevol sector de la salut.
Aquest recurs, basat en proves i pràctiques establertes, ajuda als pacients i famílies, acompanyants, personal assistencial i responsables sanitaris a treballar conjuntament d'una manera més eficaç per a la millora de la seguretat dels pacients.
Aquest mode de col·laboració, permet identificar riscos, trobar-hi solucions ajustades i intentar evitar que es repeteixin en un futur, treballant, en definitiva, de forma més proactiva.
El treball conjunt pot derivar en un servei d'alta qualitat, un disseny del sistema d'atenció més segur i la possibilitat de millorar contínuament la seguretat dels pacients.